laion/Wikipedia-Exotic huggingface dataset:
מרטי קיל

מרטי קיל (באנגלית: Marti Kheel‏; 25 באוגוסט 1948, ניו יורק, ארצות הברית - 19 בנובמבר 2011, גריניץ', הממלכה המאוחדת) הייתה דוקטור לאתיקה סביבתית, פעילה וחוקרת אקו-פמיניסטית טבעונית בולטת אשר הקימה בשנת 1982 בקליפורניה את הארגון 'פמיניסטיות למען זכויות בעלי חיים', ופרסמה מאמרים רבים העוסקים באקולוגיה עמוקה ובאקו-פמיניזם. הבולט בעבודותיה הוא הספר Nature Ethics: An Ecofeminist Perspective. קיל נולדה בניו יורק. היא עברה לצמחונות בשנת 1973 (בגיל 25). במשך השנים, המודעות שלה למתרחש בתעשיית משק החי גברה והיא עברה לטבעונות. היא הקימה את הארגון 'פמיניסטיות למען זכויות בעלי חיים' בשנת 1982, בתקווה שהארגון יהווה גשר בין התנועה הפמיניסטית לבין התנועה לשחרור בעלי חיים ויאחד ביניהן. באותה השנה היא החלה לחקור את ההקבלות בין דיכוי נשים לדיכוי בעלי חיים, ואת האופן בו החברה הפטריאכלית משמרת את השליטה שלה על קבוצות אלה. את ממצאיה היא פרסמה תחילה במצגת, ומסריה הופצו בתוך ארצות הברית ומחוצה לה, כאשר הרעיון של 'דיכוי משותף' נמצא בחזית האידאולוגית. עם הזמן, הארגון התרחב והיה לארגון בקנה מידה לאומי, עם משרדים במדינות שונות בתוך ארצות הברית ואף מחוצה לה. ב-2011 נפטרה מרטי קיל מלוקמיה והיא בת 63 שנים. תואר ראשון בהיסטוריה מטעם אוניברסיטת ויסקונסין תואר שני בסוציולוגיה מטעם אוניברסיטת מקגיל תואר שלישי בלימודי דתות ואתיקה סביבתית מטעם Graduate Theological Union בברקלי קיל הרצתה בחוג למדעי הסביבה באוניברסיטת קליפורניה בברקלי. Nature Ethics: An Ecofeminist Perspective. Lanham, MD: Rowman & Littlefield, 2008 "Animal Liberation Is a Feminist Issue." The New Catalyst Quarterly 10 (Winter 1988): 8–9 "Direct Action and the Heroic Ideal: An Ecofeminist Critique." In Igniting a Revolution: Voices in Defense of the Earth, edited by Anthony J. Nocella and Steve Best, 306–318. Oakland, CA: AK Press, 2006 "Vegetarianism and Ecofeminism: Toppling Patriarchy with a Fork." In Food for Thought: The Debate Over Eating Meat, edited by Steve F. Sapontzis, 327–341. Amherst, NY 2004 "The History of Vegetarianism." In The Encyclopedia of World Environmental History, vol. 3, edited by Shepard Krech III, C. Merchant, and J. R. McNeill, 1273–1278. New York: Routledge, 2004 "From Heroic to Holistic Ethics: The Ecofeminist Challenge." In Ecofeminism: Women, Animals, Nature, edited by Greta Gaard, 243–271. Philadelphia: Temple University Press, 1993 "The Killing Game: An Ecofeminist Critique of Hunting." Journal of the Philosophy of Sport 23, no. 1 1996 Communicating Care: An Ecofeminist Perspective (אורכב 03.09.2014 בארכיון Wayback Machine)," Media Development (February 2009): 45-50 "License to Kill: An Ecofeminist Critique of Hunters' Discourse." In Animals and Women: Feminist Theoretical Explorations, edited by Carol J. Adams and Josephine Donovan, 85–125. Durham, NC: Duke University Press, 1995 קרול אדמס אקופמיניזם זכויות בעלי חיים טבעונות סוגנות סקסיזם מרטי קיל - אתר הבית ארגון 'פמיניסטיות למען זכויות בעלי חיים' - אתר הבית הרצאה של ד"ר מרטי קיל בוועידה להפסקת עינויי בעלי חיים שנערכה ב-2010 ב-California State University Nature Ethics: An Ecofeminist Perspective
דנגור

האם התכוונתם ל... דנגור – משלט של צה"ל מימי ראשית המדינה, במקום עליו הוקם לראשונה קיבוץ נירים אישים עזרא דנגור – הרב הראשי של קהילת יהודי בגדאד נעים דנגור – פילנתרופ יהודי-עיראקי ואביר במסדר האימפריה הבריטית. נכדו של עזרא דנגור. רנה דנגור – יהודיה עיראקית שהייתה מלכת היופי הראשונה של עיראק. אשתו של נעים דנגור. דוד דנגור – פילנתרופ יהודי-עיראקי. בנם של נעים ורנה דנגור. אלישע דנגור – חכם באשי בבגדאד שלום דנגור – מרבני עיראק ומצרים אבי דנגור – שחקן וקומיקאי ישראלי אחמת דנגור – סופר ומשורר דרום אפריקאי
אאסיו נווס

אָאֶסְיוֹ נֵוֶס דָה קוּנְיָה (בפורטוגזית: Aécio Neves da Cunha; נולד ב-10 במרץ 1960) הוא כלכלן ברזילאי, פוליטיקאי ונשיאה לשעבר של מפלגת הסוציאל-דמוקרטיה הברזילאית. נווס דה קוניה התמודד בבחירות לנשיאות ב-2014, והפסיד לאחר שני סיבובים לדילמה רוסף. נווס דה קוניה נולד בבלו הוריזונטה וסיים את לימודיו בכלכלה באוניברסיטה הפונטיפית הקתולית של מינאס ז'ראיס (PUC-Minas). בשנת 1990, כחבר במפלגה הסוציאל-דמוקרטית של ברזיל PSDB, הוא זכה בקדנציה השנייה שלו בלשכה. שנתיים לאחר מכן הוא התמודד ללא הצלחה לבחירתו לראשות העיר בלו הוריזונטה. בקדנציה השלישית שלו כסגן הפדרלי, הוא הפך למנהיג ספסל המפלגה שלו. בשנת 1990, כחבר במפלגה הסוציאל-דמוקרטית הברזילאית (PSDB), הוא זכה בקדנציה השנייה שלו בבית הנבחרים. שנתיים לאחר מכן הוא התמודד ללא הצלחה לבחירתו לראשות העיר בלו הוריזונטה. בקדנציה השלישית שלו כסגן הפדרלי, הוא הפך למנהיג ספסל המפלגה שלו.הוא היה המושל ה-17 של מינאס ז'ראיס מינואר 2003 עד מרץ 2010, המושל הצעיר ביותר בתולדות מינאס ז'ראיס והראשון שנבחר למושל בסיבוב הראשון, עם כ 58% מהקולות. הוא חבר בסנאט הפדרלי הברזילאי (Federal Senate). בעבר היה חבר קונגרס, נשיאה הזמני של ברזיל, והיה מזכיר לעניינים מיוחדים בממשל הנשיאות טרם מותו של הנשיא הנבחר טנקרדו נווס, סבוֹ. עד יוני 2014 היה בעל טור בעיתון הברזילאי פוליה דה סאו פאולו (Folha de São Paulo). מדיה וקבצים בנושא אאסיו נווס בוויקישיתוף אתר האינטרנט הרשמי של אאסיו נווס אאסיו נווס, ברשת החברתית פייסבוק אאסיו נווס, ברשת החברתית אקס (טוויטר) אאסיו נווס, ברשת החברתית אינסטגרם ULTIMO SEGUNDO, Aécio Neves da Cunha ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פאפו

פאפו (בסרבית קירילית: Папо; וגם: Pappoe) הוא שם משפחה, שמשמעו בשפות שונות הוא "אב" או "סב". האם התכוונתם ל... איזידור פאפו – גנרל ורופא יהודי, מפקד מערך הרפואה של צבא יוגוסלביה ורופאו האישי של שליט יוגוסלביה יוסיפ ברוז טיטו. אליעזר פאפו – מקובל ופוסק בולגרי, רב הקהילה הספרדית של סיליסטרה. נודע בספר המוסר "פלא יועץ". אליעזר פאפו (ירושלים) – רב בסרייבו ובירושלים במאה ה-19. אליעזר פאפו (חוקר ספרות) – חוקר ספרות הלאדינו ותרבותה. גיא פאפו – קצין ישראלי דוד פאפו – רב ראשי בבגדאד, טריפולי ומונסטיר, ואב בית דין בירושלים וברוסה. יהודה פאפו – מרבני ישיבת המקובלים בית אל בירושלים. לאורה פאפו – סופרת, נובליסטית, משוררת, מחזאית ומתרגמת יהודייה-בוסנית. עמנואל פאפו (Pappoe) - כדורגלן גנאי רוזה פאפו – גנרלית ורופאה יהודייה בצבא יוגוסלביה. רוביק רוזנטל, הזירה הלשונית: הכל נשאר במשפחה, באתר nrg‏, 7 באוקטובר 2010
פלאג'י

פלאג'י במקור פאלאג'י הוא שם משפחה יהודי שכפי הנראה מעיד על קשר ליהדות ספרד, משפחה זו נהגית בעברית תקנית פלאג'י או פלג'י, אמנם שם משפחה זו נהגה גם כיום בקרב הצאצאים בכמה אופנים: פאלאצ'י או פולאצי, פאלאצ', פאלאץ' או פאלאס, פַּאַלאַשִׂי, פלצ'י, פלסי, פלאסי, פלאז'י או פלאזה. האם התכוונתם ל... פלאגיה סרגייבנה טלגינה – זמרת רוסייה. שרה שירי עם מעמים שונים בשפות שונות, רומנסות וקומפוזיציות שנכתבו על ידי חברי להקתה, בעיקר בעיבודי רוק. אוריאנה פלאצ'י – סופרת איטלקייה ועיתונאית לוחמת צדק וחופש. הרב שמואל פאלאג'י מכונה דון שמואל פאלאג'י – רב מוסמך, דיפלומט, סוחר, עבריין, שודד ים, ומרגל יהודי. יליד פאס מרוקו, מייסד צי הקורסארים של הסולטנות העות'מאנית שפעל גם בחסות הכתר ההולנדי, ממקימי בית הכנסת המרכזי באמסטרדם הולנד. יוסף פאלאג'י – דיפלומט יהודי, יליד פאס מרוקו, עבריין, שודד ים, וסוכן של מרוקו בהולנד, נפטר ב-1639 או ב-1649, אח דון שמואל פאלאג'י בספינות ובמסע הימי, ממקימי בית הכנסת המרכזי באמסטרדם הולנד. משפחת הרבנים פאלאג'י בטורקיה חיים פלאג'י – ראב"ד ורב ראשי העיר איזמיר טורקיה, מגדולי האחרונים. בניו – אברהם פלאג'י – רב העיר איזמיר, רב פוסק ומקובל. רחמים נסים יצחק פלאג'י – רב העיר איזמיר יוסף פלאג'י יותר בקרב צאצאיו של דון שמואל פלאג'י רב מוסמך שגם היה שודד ים ועבריין מרוקני לנקום על גירוש ספרד Pelageya Khanova – Biography, Russmus.net "Пелагея Ханова – Биография – Рождение фолк-этно-рок певицы и создание группы". אורכב מ-המקור ב-13 בפברואר 2012. {{cite web}}: (עזרה)
דבל (פירושונים)

האם התכוונתם ל... דבל – כפר נוצרי מרוני בדרום לבנון דאבל – זכייה של קבוצת ספורט בשני התארים המרכזיים במדינה דבלה – תאנה מיובשת גלריה דבל – גלריה לאמנות שפעלה בירושלים אטיין דבל – במאי תיאטרון ישראלי דיבל
ראובית הלפרין

ראובית ("תותי") הלפרין בלוך (29 ביולי 1960 - 15 ביוני 2014) הייתה פרופסור לגינקולוגיה ומיילדות במרכז רפואי אסף הרופא. בצעירותה, הייתה אלופת ישראל בהתעמלות אמנותית. ייצגה את ישראל בשלוש אליפויות עולם בהתעמלות אמנותית (1973, 1975, 1977). הלפרין נולדה בליטא שבברית המועצות למשפחת בלוך. לאחר שעלתה לישראל ב-1973, החלה להתאמן בקבוצת "הפועל חולון". באליפות העולם בהתעמלות אמנותית שנערכה ברוטרדם, הולנד ב-1973, הראשונה שבה מתעמלות ישראליות השתתפו, סיימה בלוך במקום 54 בתחרות הקרב רב אישית. באליפות העולם, שנערכה במדריד, ספרד ב-1975 היא סיימה במקום 33 בתחרות הקרב רב אישית, נעדרו מאליפות זו שתי המדינות המובילות בעולם, בולגריה וברית המועצות וכן מזרח גרמניה. באליפות העולם שנערכה בבזל, שווייץ ב-1977 היא דורגה במקום 69 בתחרות הקרב רב אישית. הלפרין פרופסורית לגינקולוגיה ומיילדות וכיהנה כסגנית מנהל החטיבה למיילדות וגינקולוגיה בבית חולים אסף הרופא. היא סיימה את לימודי הרפואה בטכניון בשנת 1984. לאחר סיום לימודי הרפואה, קיבלה תואר PhD מאוניברסיטת תל אביב, אותו השלימה במהלך שירותה הצבאי במסגרת העתודה האקדמאית. בשנת 2004 קיבלה תואר פרופסור באוניברסיטת תל אביב וכהנה כפרופסור מן המניין. בשנת 2010 הוכנסה הלפרין לרשימת "100 החוקרים המשפיעים ביותר בעולם". בשנת 2003 חלתה במחלה ממארת, סרטן שד גרורתי. הלפרין הייתה נשואה לד"ר דורון הלפרין ולהם שני ילדים. תחרות גביע האיגוד בהתעמלות אומנותית נקרא על שמה של הלפרין. ראובית הלפרין, באתר The-Sports (באנגלית) ברוך דגון, דחיפה סובייטית לנבחרת המתעמלות, דבר, 30 בספטמבר 1973 נקבעה הנבחרת, דבר, 15 באוקטובר 1975 תוצאות רשמיות מאליפות העולם בהתעמלות אמנותית, רוטרדם 1973 תוצאות רשמיות מאליפות העולם בהתעמלות אמנותית, מדריד 1975 תוצאות רשמיות מאליפות העולם בהתעמלות אמנותית, בזל 1977 נושא העבודה שהגישה: " מאבחנים חלבוניים בתגובת הנושרת בנשים - אספקטים מולקולרים ואנדוקרנים " איגוד ההתעמלות: תחרויות, באתר www.gym.org.il
קדם-כוכב לכת

קדם-כוכב לכת או פרוטופלנטה (באנגלית: Protoplanet) הוא גרם שמים דמוי כדור הנמצא בשלב התפתחותי לפני כוכב לכת. זהו "עובר פלנטרי" (Planetary embryo) הנמצא בדיסקה קדם פלנטרית שעבר כבר את השלב של התכה פנימית והתגבש בצורת שכבות. לפי המודלים המקובלים, קדם-כוכב לכת נוצר מפלנטסימלים מסדר גודל של קילומטרים ספורים שהתנגשו ולאחר מכן התגבשו לגוף אחד תחת כוח כבידה של עצמם. כוכב לכת יכול להיווצר ממספר קדם-כוכבי לכת שהתנגשו זה בזה. לפי תאוריה של התפתחות מערכת השמש, קדם-כוכבי לכת מהם בהמשך נוצרו כוכבי לכת של מערכת השמש גרמו להפרעות למסלולי תנועתם של זה של זה וגרמו להתנגשויות בין קדם כוכבים שונים. כתוצאה מאותם ההתנגשויות והתחברותם של קדם-כוכבי לכת שונים, עם הזמן התגבשו כוכבי לכת גדולים יותר. לפי המודלים המקובלים, התנגשות בין פלטיסימלים הולידה כמה מאות עוברים פלנטריים. מסות העוברים היו בתווך של 10 22 − 10 23 {\displaystyle 10^{22}-10^{23}} קילוגרמים וקוטר מסדר גודל של אלפי קילומטרים והם הזכירו את פלוטו וקרס. כתוצאה מהתנגשויות שנמשכו מאות מיליוני שנים, כמותם פחתה ומסתו של כל גוף עלתה. המודלים המתמטיים אינם מתארים את התקופה הזאת בצורה מדויקת, אבל לרוב מקובל לפצל אותה לשלושה שלבים, כלומר שלושה דורות של קדם-כוכבי לכת. בסופה של התקופה התקבלו מספר קטן של קדם כוכבי לכת, שהתנגשותם הסופית הובילה להיווצרות כוכבי לכת המוכרים לנו. בקדם-כוכבי לכת הצעירים היו הרבה יסודות רדיואקטיביים, אשר התפרקו עם הזמן. החום המשתחרר כתוצאה מהתפרקות זו, וכתוצאה מקריסה כבידתית התיך חלק משכבות הפנימיות של כוכב הלכת העתידי. באזורים המותכים בהם החומר קיבל אפשרות לנוע ביתר חופשיות, היסודות הכבדים ירדו למטה (אל מרכז הפלנטה) והקלים צפו למעלה. תהליך זה מכונה "דיפרנציאציה כבידתית" או "דיפרנציאציה פלנטרית" (Planetary differentiation). הרכבם של מטאוריטים מראה על קיום תהליך דומה גם באסטרואידים. השערת ההתנגשות הענקית גורסת שכדור הארץ והירח נוצרו כתוצאה מהתנגשות בין כוכב הלכת ההיפותטי תיאה לבין כדור הארץ הקדום במהלך שלבים עתיקים של התפתחות מערכת השמש. במהלך ההתפתחות הרוב המוחלט של קדם כוכבי לכת התגבש לכוכבי לכת, כך שבמערכת השמש נמצאים כיום רק שלושה גרמי שמיים שמקובל לסווג כקדם-כוכבי לכת: וסטה, קרס ופאלאס. ישנם שמסווגים גם את אסטרואיד לוטטיאה 21 וגרמי שמיים גדולים בחגורת קויפר בתור קדם כוכבי לכת. מכיוון שבכדור הארץ נמצאו מטאוריטים המורכבים מברזל, מקובל לשער שבחגורת האסטרואידים היו קדם כוכבי לכת עם ליבות ברזל והשמדתם בהתנגשויות גרמה לאותם המטאוריטים. התצפיות על אובייקטים קטנים מחוץ הם בעייתיות מאוד. עקב רזולוציה נמוכה מדי של המכשירים האופטיים. בפברואר 2013 אסטרונומים איתרו לראשונה קדם-כוכב לכת בדיסקת גז ואבק סביב כוכב צעיר HD 100546. קדם כוכב לכת זה צפוי כנראה להפוך לענק גז, בדומה לצדק. קדם כוכב ספיחה על ליבה קדם-כוכב לכת, באתר אנציקלופדיה בריטניקה (באנגלית) 2 Pallas, the Asteroid with Protoplanetary Attitude: Big Pic Asteroid Fails to Make It Big Protoplanet frozen in time The Birth of a Giant Planet?
אדוארד וודוורד

אדוארד אלברט ארתור וודוורד (באנגלית: Edward Albert Arthur Woodward;‏ 1 ביוני 1930 – 16 בנובמבר 2009) היה שחקן קולנוע, טלוויזיה ותיאטרון אנגלי זוכה פרס גלובוס הזהב ופרס באפט"א על תפקידו בסדרת הבלשים "המשווה" (אנ'). וודוורד נולד בעיירה קרוידון שבמחוז סארי, לונדון. בנם של ויולט אדית וודוורד ואדוארד אוליבר וודוורד. וודוורד הוא בוגר "מכללת קינגסטון". וודוורד התגלה לראשונה בתור שחקן בבריטניה בסדרת הדרמה "קאלן" בתפקיד שזיכה אותו בפרס באפט"א לשחקן הטוב ביותר בסדרת טלוויזיה בשנת 1967. הוא פרץ לתודעה גם בהוליווד בשנות ה-70 בסרט הפולחן הבריטי "איש הקש" בתפקיד הראשי של השוטר יואי ובדרמה של ריצ'רד אטנבורו "וינסטון הצעיר" בה שיחק בתפקיד הקצין הצבאי הבריטי גנרל איילמר הלדיין. ב-1972 שיחק בסרט "וינסטון הצעיר" לצידו של סיימון וורד. ב-1980 שיחק וודוורד בדרמת המלחמה האוסטרלית של ברוס ברספורד "משפטו של סגן מורנט" בתפקיד הקצין הארי "השובר" מוראנט, הופעה עלייה זכה להערכה רבה באוסטרליה. ב-1984 השתתף בסרט חג המולד "מזמור חג המולד" בתפקיד רוח חג המולד של ההווה. וודוורד גילם גם את דמותו של שאול המלך לצידו של ריצ'רד גיר בדרמה התנכית "המלך דוד". בשנת 1985 קיבל וודוורד את התפקיד הראשי בסדרת הבלשים האמריקאית "המשווה". על משחקו בתור סוכן הביון האגדי רוברט מק'ול ההופך לבלש פרטי זכה וודוורד בפרס גלובוס הזהב לשחקן הטוב ביותר בסדרת דרמה בשנת 1987 והועמד חמש פעמים לפרס אמי. בשנת 2007 שיחק וודוורד בקומדיית הפעולה "שוטרים לוהטים" בתפקיד פרופסור טום וויבר. בשנת 1978 קיבל וודוורד על פועלו תואר של קצין במסדר האימפריה הבריטית. וודוורד היה אב לשלושה שחקנים טים וודוורד, פיטר וודוורד ושרה וודוורד, מאשתו הראשונה השחקנית ונטיה בארט. עם אשתו השנייה השחקנית מישל דוטריס חבק וודוורד ילדה נוספת. וודוורד סבל מהתקפות לב חוזרות ונשנות במהלך חייו ובעקבות ניתוח מעקפים שעבר הוא הפסיק לעשן. בשנת 2003 אובחן כחולה במחלת סרטן הערמונית. הוא נפטר ב"בית החולים המלכותי קורנוול" שבעיר טרורו, קורנוול ב-16 בנובמבר 2009 כשהוא בן 79. תיק אווז הזהב (1969) מטרה נייחת (1972) וינסטון הצעיר (1972) איש הקש (1973) קאלן (1974) תעמדו חיילים בתולים (1977) משפטו של סגן מורנט (1980) אהבה היא לנצח (1982) מי מעיז לנצח (1982) אלופים (1983) מזמור חג המולד (1984) המלך דוד (1985) מר ג'ונסון (1990) עצה קטלנית (1994) האריסון: זעקת העיר (1996) - סרט טלוויזיה שוטרים לוהטים (2007) המשווה (1985–1989) חמישה ימים (2007) מדיה וקבצים בנושא אדוארד וודוורד בוויקישיתוף אדוארד וודוורד, במסד הנתונים הקולנועיים IMDb (באנגלית) אדוארד וודוורד, באתר AllMovie (באנגלית) אדוארד וודוורד, באתר Rotten Tomatoes (באנגלית) אדוארד וודוורד, במסד הנתונים הקולנועיים KinoPoisk (ברוסית) אדוארד וודוורד, באתר MusicBrainz (באנגלית) אדוארד וודוורד, באתר Discogs (באנגלית) אדוארד וודוורד, באתר "Find a Grave" (באנגלית)
בתיה מסניקוב

בתיה (מיאסניקובה) מיאסניקוב, היא מתעמלת אמנותית בעבר, אלופת אוקראינה וישראל. ייצגה את ישראל בשתי אליפויות עולם בהתעמלות אמנותית (1973 ו-1975). מיאסניקוב נולדה באוקראינה. היא הייתה אלופת אוקראינה בהתעמלות אמנותית ועלתה לישראל בשנת 1972. היא התאמנה בקבוצת הפועל חולון. באליפות העולם בהתעמלות אמנותית שנערכה ברוטרדם ב-1973, הראשונה שבה השתתפו מתעמלות ישראליות, סיימה הלפרין במקום 56 בתחרות הקרב רב אישית. באליפות העולם שנערכה במדריד ב-1975, היא סיימה במקום 26 בתחרות הקרב רב אישית, נעדרו מאליפות זו שתי המדינות המובילות בעולם, בולגריה וברית המועצות וכן מזרח גרמניה. בתיה מיאסניקוב, באתר The-Sports (באנגלית) ישראל שוב תבקש להשתתף באליפות אירופה בהתעמלות, דבר, 20 בספטמבר 1973 ברוך דגון, דחיפה סובייטית לנבחרת המתעמלות, דבר, 30 בספטמבר 1973 נקבעה הנבחרת, דבר, 15 באוקטובר 1975 יעקב ברוש, שני מומחי התעמלות מברה'מ (עולים חדשים) יאמנו הסגלים, דבר, 20 בינואר 1972 תוצאות רשמיות מאליפות העולם בהתעמלות אמנותית, רוטרדם 1973 תוצאות רשמיות מאליפות העולם בהתעמלות אמנותית, מדריד 1975
מבנדאזול

מבּנְדאזוֹל או בכינויה הנפוץ ורמוקס (Mebendazole או MBZ, כתיב כימי: C16H13N3O3‏) היא תרופה נפוצה לטיפול במגוון רחב של תולעים טפיליות במעיים. טווח הפעולה של התרופה כולל תולעים נימיות שונות, דוגמת: תולעי סיכה (Enterobius vermicularis), תולעי שוט (Trichuris trichiura), תולעי קרס (Ancylostoma duodenale, ‏Necator americanus) וכן תולעים טבעתיות ושרשורים. לצד היתרון בטווח הפעולה הרחב של התרופה, יש לה יתרון נוסף - עבור האדם החולה, יש לה רעילות נמוכה ביותר. חסרונה של התרופה הוא באיטיות פעולתה - החולה עשוי למצוא תולעים חיות בצואתו ולחוש בסימפטומים אחרים של זיהום התולעים במהלך ימים אחדים אחרי סיום נטילת התרופה. חולה שאינו מודרך כהלכה עשוי לחשוב, שהתרופה לא מצליחה לסייע לו. חיסרון נוסף הוא שהתרופה אינה פוגעת בביצי מרבית מיני התולעים ועל כן, כעבור שבוע מנטילתה המקורית, יש להשתמש בה שוב, כנגד התולעים, שזה עתה בקעו מן הביצים. התרופה נלקחת בבליעה, כטבליה או כתמיסה. היא נלקחת, תחילה, במהלך יום אחד או במהלך שלושה ימים ולאחר הפסקה של שבוע, במהלך יום נוסף. התרופה פועלת לשיתוק ולהרג התולעים הנמצאות לאורך מערכת העיכול, על ידי הפרעה ביצירת חלבון, הדרוש לשרירי התולעים. פעולה זו הורגת את התולעים במהלך מספר ימים ולא מיד עם נטילת התרופה. לתרופה יש רעילות נמוכה מאוד עבור האדם, מכיוון שרק חלק קטן ממנה נספג מן המעי אל מחזור הדם. במרבית מיני התולעים, התרופה גם אינה חודרת לביצים ולכן יש להשתמש בה פעמיים. בפעם הראשונה נגד התולעים שכבר בקעו מן הביצים וכעבור שבוע, נגד אלו החדשות שבקעו. התרופה שייכת למשפחת הבנזימידאזול. מבנדאזול הוצגה לראשונה על ידי "Janssen Pharmaceutica" בתחילת שנות ה-80 כאנלוגיה לתרופה קודמת בשם "ת'יאבנדאזול" אשר ביחס אליה הרעילות נמוכה באופן משמעותי. תרופה זו נכנסה לרשימת התרופות החיוניות של ארגון הבריאות העולמי. מדיה וקבצים בנושא מבנדאזול בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אור ברוך

אור ברוך (נולד ב-29 בנובמבר 1991) הוא כדורגלן ישראלי המשחק בעמדת החלוץ בקבוצת קאל מליגת ה-USASA האמריקאית. ברוך נולד בחיפה ובגיל צעיר עבר עם משפחתו לארצות הברית, שם למד והתחנך בבית ספר תיכון בלוס אנג'לס, קליפורניה. הוא שיחק במחלקת הנוער של צ'יבאס ארצות הברית, ולאחר שהתאמן בקלאב ברוז' הבלגית חתם בסופו של דבר בטיגרס המקסיקנית, וזכה עם קבוצת הנוער באליפות האפרטורה. ב-10 במרץ 2011 הושאל ברוך לשיקגו פייר מליגת ה-MLS, עם אופציה לרכוש את כרטיס השחקן שלו. ב-19 במרץ 2011 הוא ערך את הופעת הבכורה שלו בתיקו 1–1 נגד דאלאס. ב-24 במאי הוא הבקיע את שער הבכורה שלו בתיקו 2–2 נגד טורונטו. ב-2 בדצמבר 2011 רכשה שיקגו את כרטיס השחקן שלו. ב-13 בספטמבר 2012 הושאל ברוך לקבוצת בני יהודה תל אביב מליגת העל הישראלית. ב-22 בספטמבר ערך את הופעת הבכורה שלו בליגה הישראלית, כשפתח בהרכב בניצחון 3–1 על הפועל חיפה. שבוע לאחר מכן הבקיע את שער הבכורה שלו, במשחק מול הפועל רמת השרון שהסתיים בתיקו 2–2, ואת עונת 2012/2013 הוא סיים עם שער אחד ב-18 הופעות בליגת העל. בתחילת עונת 2013/2014 כבש שני שערים ב-12 הופעות, וב-14 בפברואר 2014 חזר לשיקגו לאחר עונה וחצי בישראל. ב-11 ביוני 2014 עזב ברוך את שיקגו לאחר שלא זכה לדקות משחק, ולקראת עונת 2014/2015 חזר לישראל וחתם במכבי נתניה. את שער הבכורה שלו בקבוצה כבש בתיקו 1–1 מול הפועל פתח תקווה במחזור ה-20 של ליגת העל, ובסך הכל כבש בעונה זו שני שערים ב-25 הופעות. ב-1 בספטמבר 2015 חתם ברוך לעונה אחת בקבוצת ביל-ביין מהליגה השנייה בשווייץ. ברוך כבש שער אחד ב-10 הופעות במדי הקבוצה, ובאפריל 2016 שוחרר מהמועדון. באוגוסט 2016 הצטרף לקבוצת אורנג' קאונטי בלוז מליגת ה-USL בארצות הברית. ב-29 בספטמבר 2016 חזר לישראל וחתם בהפועל פתח תקווה מהליגה הלאומית, במדיה כבש שמונה שערים ב-13 הופעות עד תום עונת 2016/2017. בסוף חלון ההעברות של ינואר 2018 חתם בהפועל רמת גן, במדיה כבש שבעה שערים בליגה הלאומית עד תום עונת 2017/2018, ובסופה שוחרר מהמועדון. ברוך שיחק במדי הנבחרת הצעירה של ישראל כשהשתתפה באליפות אירופה לנבחרות צעירות שנערכה בישראל ביוני 2013, ובסך הכל לזכותו 12 הופעות במדי הנבחרת הצעירה, בהן כבש חמישה שערים. מדיה וקבצים בנושא אור ברוך בוויקישיתוף אור ברוך, באתר ההתאחדות לכדורגל בישראל אור ברוך, באתר Transfermarkt אור ברוך, באתר Soccerway אור ברוך, באתר FootballDatabase.eu אורן קורנפלד‏, הישראלי הסודי ב-MLS: סיפורו של אור ברוך, שחקנה הישראלי של שיקגו, באתר וואלה, 31 במרץ 2011
וודוורד

וודוורד (באנגלית: Woodward) הוא שם משפחה שמקורו באנגלית ומשמעותו יערן. האם התכוונתם ל... אדוארד וודוורד – שחקן קולנוע, טלוויזיה ותיאטרון אנגלי בוב וודוורד – עיתונאי אמריקאי, מן הידועים בעיתונאי ארצות הברית, מחושפי פרשיית ווטרגייט ג'ואן וודוורד – שחנית קולנוע אמריקאית, בת זוגו של פול ניומן טים וודוורד – שחקן קולנוע בריטי, בנו של אדוארד וודוורד רוברט ברנס וודוורד – כימאי אורגני אמריקאי, זוכה פרס נובל לכימיה חוקי וודוורד – מספר חוקים אמפיריים בכימיה פיטר וודוורד – שחקן קולנוע בריטי, בנו של אדוארד וודוורד שרה וודוורד – שחקנית קולנוע בריטית, בתו של אדוארד וודוורד ג'ון דאגלס וודוורד – צייר נופים אמריקאי מורגן וודוורד (אנ') – שחקן אמריקאי
דניס קימטו

דניס קיפרוטו קימטו (באנגלית: Dennis Kipruto Kimetto; נולד ב-22 בינואר 1984) הוא רץ קנייתי, הוא שיאן העולם הנוכחי (2018) בריצת כביש למרחק 25 ק"מ ושיאן העולם לשעבר בריצת מרתון. קימטו גדל בקהילה כפרית חקלאית. הגיע מהעיר אלדורט שבמערב קניה, והשתייך לקבוצת אימונים שכללה גם את האצן ג'פרי מוטאי. הניצחון הגדול הראשון של קימטו היה בחלק חצי המרתון של מרתון ניירובי ב-2011, בו הוא רץ תחת השם השגוי "דניס קואץ'" (Dennis Koech) והגיע למקום הראשון עם תוצאה של 61:30 דקות. הוא ביסס את מעמדו כאחד מטובי הרצים בעולם כבר בתחרויות הראשונות שלו מחוץ לקניה. בחצי מרתון ראס אל-ח'ימה קימטו גבר על מתחריו וביניהם וילסון קיפסנג קיפרוטיץ' וניצח במרוץ עם תוצאה של 60:40 דקות. בפרטיו האישיים נרשם שגילו היה צעיר בעשר שנים מגילו האמיתי. מסיבה זו, התוצאה 59:14 דקות שהביאה לו את ניצחונו הבא בחצי מרתון ברלין, נחשבה במשך פרק זמן קצר לתוצאה הטובה בעולם של אתלט מתחת לגיל 20. טעויות בדרכון הן שגרמו לבלבול באשר לגילו ולשימוש בשם המשפחה השגוי "קואץ'" במקום בשמו האמיתי "קימטו". טעויות אלו תוקנו בתחרויות הבאות. בהמשך, לאחר שהמידע האישי שלו תוקן, קימטו שבר את השיא החשוב הראשון שלו במרוץ "BIG ‏25 - ברלין" (מרוץ שנתי באורך 25 ק"מ הנערך בברלין). התוצאה שלו במרוץ זה, 71:18 דקות, שיפרה במידה ניכרת את שיא העולם הקודם של סמואל קוסגיי שעמד על 71:50 דקות. ב-2012 הוא התחרה במרתון ברלין, ולאורך חלק ניכר מהמרוץ רץ לצד שותפו לאימונים ג'פרי מוטאי. קימטו סיים עם התוצאה 2:04:16 שעות, שנייה אחת אחרי מוטאי, וקבע את השיא החמישי המהיר ביותר אי פעם בנקודה זו. כמה כתבים דיווחו כי קימטו נשאר צמוד למוטאי, האצן הבולט יותר, במקטע האחרון של המרוץ, והסיקו שהוא אפשר לשותפו לקטוף את הניצחון. ללא נוכחותו של מוטאי, קימטו ניצח במרתון טוקיו ב-2013 וקבע שיא מסלול חדש עם תוצאה של 2:06:50 שעות. ב-13 באוקטובר 2013 הוא ניצח במרתון שיקגו עם תוצאת שיא במסלול זה של 2:03:45 שעות. ב-28 בספטמבר 2014 קימטו שבר את שיא העולם במרתון ברלין עם תוצאה של 2:02:57 שעות, והפך לאדם הראשון שירד משעתיים ו-3 דקות במרתון. תוצאותיו בכל 5 ק"מ היו: 14:42, 14:42, 14:46, 14:26, 14:32, 14:30, 14:09, 14:42. מדיה וקבצים בנושא דניס קימטו בוויקישיתוף דניס קימטו, ברשת החברתית אקס (טוויטר) דניס קימטו, באתר התאחדות האתלטיקה הבין-לאומית דניס קימטו, באתר Track and Field (גברים)
חג'ג'

חג'אג' (במקור (ال)حجاج, לעיתים נכתב בעברית חג'ג') הוא שם משפחה המופיע בעיקר בארצות המערב: לוב, תוניסיה ומרוקו. פירוש השם בערבית הוא 'עולי רגל' (רבים של חאג'); במקרה של יהודים אולי מדובר על ביקור בארץ הקודש ובירושלים, ובמקרה המוסלמי השם עשוי להיקשר גם באזור החג'אז שבערב הסעודית, בו שוכנת מכה. לחלופין, מקור השם עשוי להיות בשם אחד מאבות המשפחה, למשל חגי. בהתאמה, מקובל לעברת את השם כ'חוגג' או 'חגי'. האם התכוונתם ל... אל-חג'אג' בן יוסף (661–714) – מושל עיראק בתקופה האומיית, תחת שלטונו של הח'ליף עבד אל-מלכ. אל-חג'אג' בן יוסף בן מטר (ער') (786–833) – מתרגם היסודות של אוקלידס לערבית מסלם בן חג'אג' מנישאפור (פר') – מכותבי החדית' רבי אברהם חג'אג' – איש תלמוד, הרב הראשי בתוניסיה, מחבר הספרים, זרעו של אברהם (ב' חלקים). דניאל חג'אג' – עיתונאי, סופר ומתרגם יהודי תוניסאי, מחבר, "אלף ואחד פתגמים טוניסיים" (תוניס, 1930), "הספרות היהודית-ערבית" (סוס, 1939). עמאד חג'אג' (ער') – צייר קריקטורות פלסטיני וירדני. שי חג'ג' – ראש המועצה האזורית מרחבים. חיים חג'ג' – כדורגלן ישראלי. נתנאלה חג'ג' – כדורגלנית ישראלית, ומאמנת כדורגל במחלקת הנוער של קבוצת הנשים מכבי צור שלום. דרור חג'ג' – כדורסלן ישראלי. ראאף חג'אג' (אנ') – זמר אמריקאי ממוצא מצרי. רוברט נסים חג'ג' – מפיק אמריקאי-איטלקי. רחמים חג'ג' – על שמו כולל שער הרחמים מטעם בית מורשת מרן. עילאי חג'ג' – כדורגלן ישראלי. קבוצת חג'ג' – חברה ישראלית העוסקת בתחום הנדל"ן ובהחזקת חברת הבת "רג'נסי", בשליטת האחים צחי חג'ג' ועידו חג'ג'. פרס חג'ג' – פרס המוענק במסגרת פסטיבל ירושלים. לפי מקור השם חג'ג' באתר אנו – מוזיאון העם היהודי